Държавен вестник, бр. 8, 2015 г., стр. 9

БРОЙ  8	
Д Ъ Р Ж А В Е Н  В Е С Т Н И К 	
СТР.  9  
б) подписване при условие за ратификация, 
приемане или утвърждаване с последваща ра­
тификация, приемане или утвърждаване; или
в) присъединяване.
3. Ратификацията, приемането, утвържда­
ването или присъединяването се извършват 
чрез депозиране на документ за тази цел при 
генералния секретар.
4. Всеки инструмент за ратификация, при­
емане, утвърждаване или присъединяване, 
депозиран след влизането в сила на изменение 
към този протокол, което има действие за 
всички настоящи държави – страни по Кон­
венцията, или след приключване на всички 
мерки, необходими за влизането в сила на 
изменението, което има действие за тези дър­
жави – страни по Конвенцията, се счита, че 
се прилага към този протокол с измененията 
към него.
5. Дадена държава не изразява съгласието 
си да бъде обвързана от този протокол, освен 
ако не денонсира като страна по него:
а) Атинската конвенция относно превоза 
на пътници и личния им багаж по море, със­
тавена в Атина на 13 декември 1974 г.;
б) Протокола към Атинската конвенция 
относно превоза на пътници и личния им 
багаж по море, съставен в Лондон на 19 но­
ември 1976 г.; както и
в) Протокола от 1990 г. за изменение на 
Атинската конвенция относно превоза на 
пътници и личния им багаж по море, съста­
вен в Лондон на 29 март 1990 г., считано от 
момента, в който този протокол влезе в сила 
за дадената държава в съответствие с чл. 20.
Член 18
Държави с повече от една правна система
1. Ако дадена държава се състои от две 
или повече териториални единици, в които 
се прилагат различни правни системи към 
въпросите, уредени с този протокол, тя може 
при подписването, ратификацията, приемане­
то, утвърждаването или присъединяването да 
декларира, че този протокол се прилага във 
всички териториални единици или само в една 
или повече от тях, и може да промени тази 
декларация, като направи друга декларация 
по всяко време.
2. Генералният секретар се уведомява за 
всяка подобна декларация, като в нея изрично 
се посочват териториалните единици, за които 
се прилага този протокол.
3. В случаите, когато държава – страна по 
Конвенцията, е направила такава декларация:
а) позоваването на държавата по мястото 
на регистрация на кораба и във връзка с 
удостоверението за задължителна застрахов­
ка – позоваването на издалата или заверилата 
държава, се тълкуват като позоваване съот­
ветно на териториалната единица, в която 
корабът е регистриран и която издава или 
заверява удостоверението;
б) позоваванията на норми на националното 
право, национални граници на отговорност 
и национална парична единица се тълкуват 
съответно като позовавания на нормите на 
правото, границата на отговорност и парич­
ната единица на съответната териториална 
единица; както и
в) позоваванията на съдилища и на съдеб­
ни решения, които трябва да бъдат признати 
в държавите – страни по Конвенцията, се 
тълкуват като позовавания съответно на 
съдилищата и съдебните решения, които 
трябва да бъдат признати в съответната те­
риториална единица.
Член 19
Регионални организации за икономическа 
интеграция
1. Регионална организация за икономи­
ческа интеграция, създадена от суверенни 
държави, които са є прехвърлили компе­
тентност по някои въпроси, уредени от този 
протокол, може да подпише, ратифицира, 
приеме или утвърди този протокол или да 
се присъедини към него. Регионална орга­
низация за икономическа интеграция, която 
е страна по този протокол, има правата и 
задълженията на държава – страна по Кон­
венцията, доколкото съответната регионална 
организация за икономическа интеграция 
има компетентност по въпросите, уредени 
от този протокол.
2. Когато дадена регионална организация 
за икономическа интеграция упражнява 
правото си на глас по въпроси, по които 
има компетентност, въпросната организация 
притежава толкова гласове, колкото е броят 
на нейните държави членки, които са страни 
по този протокол и които са є прехвърлили 
компетентност по тези въпроси. Регионалната 
организация за икономическа интеграция не 
упражнява правото си на глас, ако нейните 
държави членки упражняват своето право на 
глас, и обратно.
3. Когато броят на държавите – страни по 
Конвенцията, е от значение за този протокол, 
включително, но не само, членове 20 и 23 от 
този протокол, регионалната организация 
за икономическа интеграция не се счита за 
държава – страна по Конвенцията, в допъл­
нение към нейните държави членки, които са 
държави – страни по Конвенцията.
4. Към момента на подписване, ратифи­
кация, приемане, утвърждаване или при­
съединяване регионалната организация за 
икономическа интеграция прави декларация 
пред генералния секретар, в която посочва 
въпросите, уредени от този протокол, по